Πύργος 20-09-2016

Α.Π.: 1000

ΠΡΟΣΚΛΗΣΗ ΕΝΔΙΑΦΕΡΟΝΤΟΣ ΙΑΤΡΩΝ

ΓΙΑ ΕΚΠΑΙΔΕΥΣΗ ΕΡΓΑΖΟΜΕΝΩΝ ΣΕ ΜΙΚΡΕΣ ΕΠΙΧΕΙΡΗΣΕΙΣ ΠΟΥ ΣΥΜΜΕΤΕΧΟΥΝ ΣΕ ΠΡΟΓΡΑΜΜΑΤΑ ΛΑΕΚ

ΕΤΟΥΣ 2016

Αγαπητοί συνάδελφοι,

στα πλαίσια της υλοποίησης από τον Ι.Σ.Π.Ο. επιδοτούμενων προγραμμάτων επαγγελματικής κατάρτισης και εκπαίδευσης ΛΑΕΚ 1-25 έτους 2016, με θέμα «Πρώτες Βοήθειες», για εργαζόμενους σε μικρές επιχειρήσεις (σε ιατρεία και Γραμματεία Ι.Σ.Π.Ο.), παρακαλούμε όπως:

α) δηλώσετε ενδιαφέρον για να κάνετε την εκπαίδευση στους καταρτιζόμενους με το παραπάνω θέμα. Οι ώρες εκπαίδευσης είναι 32 και τα μαθήματα γίνονται συνήθως Τετάρτη απόγευμα και Σάββατο πρωί, ή μετά από συνεννόηση. Υπάρχει αντίστοιχη αμοιβή για την εκπαίδευση που θα κάνετε, η οποία θα σας δοθεί από το Κ.Ε.Κ. που έχει αναλάβει την υλοποίηση των προγραμμάτων.

β) Ενημερώνουμε τους ιδιώτες ιατρούς που απασχολούν προσωπικό στα ιατρεία τους, όπως ενημερώσουν το προσωπικό τους ώστε να εκδηλώσει άμεσα ενδιαφέρον, εφόσον το επιθυμεί. Σχετική ενημέρωση γίνεται και από το Κ.Ε.Κ. Consul που έχει αναλάβει την υλοποίηση του συγκεκριμένου προγράμματος.

Παρακαλούμε όπως δηλώσετε το αντίστοιχο ενδιαφέρον σας στη Γραμματεία του Συλλόγου μας.

Για το Διοικητικό Συμβούλιο του Ι.Σ.Π.Ο.

Ο Πρόεδρος Ο Γεν. Γραμματέας

Ευάγγελος Παπαγεωργίου Χρήστος Γιαννικούλης